open-index/open-wikipedia-markdown huggingface dataset:
Jasmin Sudić

**Jasmin Sudić** (født 24. november 1990 i Novi Grad), er en svensk-bosnisk fotballspiller som spiller for Trelleborgs FF.

## Karriere som klubbspiller
### Tidlig karriere
Sudić spilte for FC Malmö, BK Olympic og Heleneholms SK, før han som ung spiller i 2004 gikk til Malmö FF.

### Malmö FF
Sudić spilte første kamp i Allsvenskan 3. november 2008, i en 3–6-seier for Malmö FF på bortebane mot Hammarby IF. Han fikk sitt gjennombrudd på Malmö FFs førstelag i 2009, etter at lagkamerat og forsvarer Jimmy Dixon ble solgt, og han fikk sammenlagt 18 kamper for Malmö FF denne sesongen. I 2010-sesongen spilte han fast på Malmö FFs førstelag, men mistet seks kamper på grunn av en kneskade. Sudić var igjen skadet foran 2011-sesongen, og han mistet hele sesongen. 

Til tross for skadeproblemer, ble Sudić tilbudt tilbudt kontrakt ut 2014-sesongen. Han var tilbake i 2012, men han spilte kun ni seriekamper i løpet av sesongen. I 2013 ble Sudić lånt ut til Mjällby AIF, og overgangen ble permanent året etter.

### Mjällby AIF
Den 14. januar 2013 kunne Malmö FF melde på sin hjemmeside at Sudic kom til å spille med Mjällby AIF i 2013.

### BK Häcken
Det ble 9. januar 2015 kjent at Sudić hadde signert for BK Häcken.

### Landslagskarriere
Jasmin Sudić spilte for Sverige U21 i treningskampen mot Kasakhstan 15. november 2009.

## Referanser


## Eksterne lenker
* 
* «Jasmin Sudic», profil på SvFFs hjemmeside 
* «Jasmin Sudic», profil på BK Häckens hjemmeside
Landschreiber

**Landschreiber** er benevnelsen på et embede i forvaltningen som oppstod i tidlig moderne tid. Benevnelsen ble brukt i det hellige romerske rike av den tyske nasjon, i Böhmen og er fortsatt i bruk i Sveits. I Böhmen ble tittelen brukt frem til 1745 om lederen av forvaltningen av de kongelige finanser. I hertugdømmet Westfalen ble benevnelsen brukt om en høytstående embedsmann som hadde oppgaver som regjeringssekretær.
Pedassaar

**Pedassaar** er ei øy i Kolgabukta *(Kolga laht)* i Kuusalu kommune, Harju fylke i det nordlige Estland, plassert bare en kilometer fra land ute i Finskebukta. Øya består av noe kalkstein og et dekke av hvite sandstrender som er mye besøkt av turister. Fra landsbyen Salmistu på landsiden går det ei ferge over til østsiden av Pedassaar. Øya var opprinnelig skogkledd, men en brann på 1950-tallet ødela skogsdekket. I Sovjetperioden 1944–91 var øya stengt for fastboende. Etter uavhengigheten ble noe furuskog plantet på ny for å hindre sandflukt og erosjon.

Øya er portrettert i landskapsmalerier av Richard Uutmaa (1905–1977).

## Referanser
Tåtten om Svade og Arnor Kjerringnese

**Tåtten om Svade og Arnor Kjerringnese** (*Svaða þáttr ok Arnórs kerlingarnefs*) er en tått, en kort islendingesaga fra 1200-tallet. Historien foregår i ca år 990 og har blitt karakterisert som en av flere «omvendelses-tætter»

Tåtten er kjent fra Flateyjarbók, hvor den er skrevet sammen med *[[Olav Tryggvasons saga]]* fra *Heimskringla* og inngår i *[[Den større saga om Olav Tryggvason]]*. Den er oversatt til norsk i 2002 som en del av denne. Oversatt som *Tåtten om Svade og Arnor Kjerringnese* av Gro Tove Sandsmark i fembindsverket *Islendingesagaene*, 2014.

## Referanser
Château de Brie-Comte-Robert

**Château de Brie-Comte-Robert** er en borg i byen Brie-Comte-Robert som ligger i Seine-et-Marne i Frankrike.

## Historie

Borgen ble bygd på slutten av 1200-tallet på ordre av Robert I av Dreux som var bror av den franske kongen Ludvig VII av Frankrike og på den tiden herre av Brie. Borgen, befestningene og borgslottet er bygd i en stil inspirert av Midtøsten. Den var i Dreux-familiens eie frem til 1254, da den ble overtatt av Châtillon-familien. Etter dette ble det gjennomført en rekke tilbygg til borgen. I 1349 huset borgen bryllupet til Filip VI av Frankrike og Blanche d'Évreux. Borgen fikk sitt første slottskapell på slutten av 1300-tallet, det lille kapellet var dedikert til Sankt Dennis. På slutten av 1400-tallet ble slottet overtatt av Orléans-familien.

Omkring år 1500 var borgen åsted for mange ridderturneringer. Château de Brie-Comte-Robert var i 1429 beleiret av Humphrey Stafford, hertug av Buckingham, og hele borgkomplekset pådro seg store skader. Beleiringen førte til en større restaurering av borgen i 1434. Borgslottet huset også diverse konger, men mot 1600-tallet dabbet aktiviteten på borgen av. Etter dette var borgen i privat eie av Orléans-familien, men likevel bevoktet av franske styrker. 

Under den franske revolusjon ble borgen holdt av baron de Besenval, men etter republikanernes fall kom borgen i statlig eie. Borgen var da i statlig eie frem til 1813, da ble hele borgen solgt til en privatperson, men etter uenigheter angående moderne tilbygg kjøpte kommunen i 1923 og i 1982 startet en større arkeologisk utgraving av borgområdet. i 2003 ble større deler av borgen restaurert og åpnet for publikum.

## Referanser
Bozza med litt blått i

***Bozza med litt blått i*** er en sang skrevet av Frode Thingnæs og Marian Engen som ble spilt inn og gitt ut på albumet *[[Din drøm er min]]* med Wenche Myhre i 1995. Sangen ble også gitt ut på singel i 1996.

## Referanser
Alt har en mening nå

**«Alt har en mening nå»** er en sang skrevet av Dan Attlerud, Michael Clauss, Thomas Thörnholm og Jan Vincents Johannessen som ble spilt inn og gitt ut på singel med Wenche Myhre i 2009. Sangen var med i en av delfinalene i Melodi Grand Prix 2009, men kvalifiserte seg ikke til finalen. Sangen ble også gitt ut på albumet *[[66 (album)|66]]* i 2013.

## Referanser
Pallas kunstakademi

**Pallas kunstakademi** var i mellomkrigstiden og like etter andre verdenskrig den ledende kunstfaglige høyskolen i Estland. Den lå i byen Tartu i sør, som dermed ble landets ledende kunstnermiljø. Det ble grunnlagt av frivillige, først som en kunstnerkrets i 1918, etterfulgt av et beskjedent atelier og studioåret etter. All undervisning baserte seg på personlige relasjoner og studentene hadde oftest utøvende kunstnere som sine læremestre. Dette fremmet stor kunstnerisk og stilistisk variasjon, og betydelig innflytelse fra nye strømninger i kunsten.

På slutten av den tyske okkupasjonen 1944 flyktet mange kunstnere til Sverige eller Finland, og derfra ofte videre til Kontinentet eller Amerika. Noen få vendte også tilbake under ulike tøvær, og Pallas kunstakademi drev uavbrutt undervisning andre verdenskrig. Men etter krigen ble det avløst av Estiske SSR Tartu kunstinstitutt, og etter få år ble Pallas-instituttet oppløst.

Under Sovjetperioden svingte politikken overfor estiske kunstnere, med vekjsling mellom tøvær og innstramming. Medlemskap i det offisielle kunstnerforbundet ble i 1950-årene forutsetning for å få kjøpt maling, og Pallas-miljøet overlevde ikke i det strenge sensurregimet som utviklet seg etter krigen.

## Referanser
Pendivere

**Pendivere** er et slakt høyland i det nordlige Estland. Det er skapt av kalkstein-dannelse og videre bølget av isen med forekomst av noe morener. Gjennomsnittlig høyde over havet er bare 60 meter. Pandivere-fjellkjeden er om lag 60&nbsp;km lang og klimatisk tørr, men er viktig ved at den er kilde for en tredjedel av alle elvene i Estland. Dermed kan høydedraget kalles «Estlands vanntårn».

Vannet absorberes i bakken siden selv høydedragene er relativt flate, og følger underjordiske sprekker fram til kanten av området hvor det oppstår naturlige kilder, med vannet filtrert  i kalkstein. Mange steder er vannet i bakken under trykk, og mange kjente kilder er i bruk i området. I noen av dem har man funnet unike organismer, som *[[Ilyodromus estonicus]]*, en endemisk art av ostrakoder.

De mange små innsjøene rundt høydedraget har vært et yndet motiv for malerkunsten, ikke minst fordi mange av sjøene er helt næingsfattige og dermed uvanlig klare. Blant disse er Äntu blåsjø *(Äntu Sinijärv)* som regnes for å være blant landets klareste.

## Referanser
Bikenibeu Paeniu

**Bikenibeu Paeniu** (født 1956 på Tarawa på Gilbertøyene) er en tuvalsk politiker. Han var Tuvalus statsminister i to perioder: fra 16. oktober 1989 til 10. desember 1993, og fra 24. desember 1996 til 27. april 1999.

Paeniu ble første gang innvalgt i Tuvalus nasjonalforsamling 1989, fra valgkretsen Nukulaelae, i et suppleringsvalg. Han utfordret sittende statsminister Tomasi Puapua og vant, og ble dermed landets yngste statsminister i en alder av 33 år. Etter valget i 1993 mistet han flertallet, og fortsatte som opposisjonsleder. Han fikk på nytt flertall ved valget 26. desember 1998, og ble statsminister for andre gang. 27. april 1999 fikk han et mistillitsvotum mot seg, utlyste nyvalg, og gikk av. Han forsatte å representere Nukulaelae i nasjonalforsamling til 2006, da han tapte valget.

I 2016 bodde han på Fiji.

## Referanser
Liste over verdens høyeste tårn

**Liste over verdens høyeste tårn** er en liste over de 50 høyeste tårnene og sendemastene i verden.

## Listen
Listen over verdens 50 høyeste tårn per september 2022. Listen omfatter også rene sendetårn-strukturer som det ikke er mulig for mennesker å ta seg opp i.

## Norge
Norges høyeste tårn er Høiåsmasten på 320 meter. Masten er en del av et tårn og regnes derfor med, enda det finnes høyere master i Norge.

## Referanser
Horten Kammermusikkfest

**Horten kammermusikkfest** er en årlig festival for kammermusikk i Horten. Festivalen ble etablert i 2009 og avholdes årlig i slutten av juni. Konsertene arrangeres på Gamlehorten Gjestegård på Karljohansvern. Kari Ravnan er kunstnerisk leder.

## Referanser


## Eksterne lenker
*
Kamuta Latasi

**Kamuta Latasi** (født 1936) er en tuvalsk politiker. Han var Tuvalus fjerde statsminister 1993 − 1996. 

## Politisk karriere
Latasi ble første gang innvalgt som medlem av Tuvalus nasjonalforsamling i 1992.

Han ble oppnevnt som statsminister, utenriksminister og minister for økonomisk planlegging 10. desember 1993. Som statsminister uttrykte han støtte til dannelse av republikk. Han fikk nasjonalforsamlingens mistillit 17. desember 1996, og gikk av til fordel for Bikenibeu Paeniu.

Til tross for sin motstand mot det britiske kongehuset er Latasi er storkorsridder av Sankt Mikaels og Sankt Georgs orden og er tildelt Order of the British Empire. I 1996 fikk han plass i dronningens honorære Privy Council.

Han fungerte som nasjonalforsamlingens president fra 2006 til 2014.

I 2008 ble han mottatt av dronning Elizabeth og slått til ridder.

## Nasjonalflagget

En kontroversiell sak under regjeringen Latasi var spørsmålet om nasjonalflagget, som inneholdt det britiske Union Jack.

Regjeringen Latasi tok i bruk et nytt nasjonalflagg. Endringen skjedde på en måte som for mange virket tilfeldig. Tilhengerne hans framholdt at vedtaket distanserte Tuvalu symbolsk fra koloniveldet. Endringen viste seg likevel kortvarig, da den etterfølgende regjeringen under Bikenibeu Paeniu reverserte vedtaket og tok tilbake den gamle versjonen.

## Referanser
Kistefoss

**Kistefoss** eller **Kistefos** kan vise til:

* Kistefos As – et holdingselskap eid av Christen Sveaas
* Kistefos Træsliberi – et tidligere sagbruk i Jevnaker kommune
* Kistefoss kraftverk –  et vannkraftverk ved Kistefoss i Jevnaker kommune
* Kistefoss (Jevnaker) – en foss i Randselva i Viken
* Kistefoss stoppested – et nedlagt stoppsted i Ringerike kommune på Roa-Hønefosslinjen
* Kistefossen (Salangen) – en foss i Salangselva i Troms og Finnmark
* Kistefos-Museets skulpturpark
Taejo

**Taejo**, som på koreansk betyr «store forfar» (fra kinesisk 太祖 *Tàizǔ*) benyttes ofte for å markere starten på koreanske kongehus. Blant konger som har fått dette kongenavnet er:

*Taejo av Goguryeo (47–165), født Go Gung, 6. monark av Goguryeo
*Taejo av Goryeo (877–943), født Wang Geon, grunnlegger av Kongedømmet Goryeo og dynastiet Wang
*Taejo av Joseon (1335–1408), født Yi Seonggye, grunnlegger av Kongedømmet Joseon og dynastiet Yi
Viking Supply Ships

**Viking Supply Ships** er et norsk shippingselskap med hovedkontor i Kristiansand. Selskapet er eid av Kistefos i Oslo. Viking Supply Ships har (pr 2012) en flåte på 8 ankerhåndteringsskip, 6 plattformforsyningsskip og flere lektere.

Lekterne er eid av datterselskapet Viking Barges, men opereres av Taubåtkompaniet. Viking Supply Ships også eier SBS Marine som opererer 6  plattformforsyningsskip. Sammen med Rederi Trans Atlantic eier Viking Supply Ships også joint venturet Trans Viking Icebreaking & Offshore som opererer isbrytere.

## Referanser


## Eksterne lenker
* 
*
Torbjørn R. Skjerve

**Torbjørn Ragnar Skjerve** (født 7. november 1949 i Stod i Nord-Trøndelag) er en norsk næringslivsleder og agronom.

Han vokste opp på slektsgården Skjerve i Stod. Han gikk Steinkjer landsgymnas, Mære landbruksskole og så Norges landbrukshøgskole, der han ble utdannet sivilagronom i husdyrbruk. Han var gårdbruker på heltid i noen år, og kom til å påta seg en rekke verv og stillinger i landbrukssamvirket.

Skjerve var amanuensis i landbruksøkonomi ved Nord-Trøndelag distriktshøgskole fra 1987 til 1994 og distriktshøgskolens rektor fra 1992 til 1994, deretter landbruksdirektør ved fylkesmannsembedet i Nord-Trøndelag fra 1994 til 1997 og arbeidende styreleder i Gilde Norsk Kjøtt fra 1997 til 2002.

I 2002 ble Skjerve konsernsjef i Nord-Trøndelag Elektrisitetsverk (NTE). Som konsernsjef ledet han omdannelsen av NTE fra et fylkeskommunalt foretak til et fylkeskommunalt heleid aksjeselskap. Han fratrådte i 2012.

Skjerve var fotballspiller i sin ungdom, fikk syv ungdomslandskamper for Norge, og spilte for Steinkjer Fotballklubb 1967–1971 og Lyn Fotball 1972–1974.

## Referanser
Johnny Van Zant

**John Roy «Johnny» Van Zant** (født 27. februar 1960 i Jacksonville) er en amerikansk musiker og den nåværende vokalisten i Lynyrd Skynyrd. Han er Ronnie Van Zants yngre bror. Sammen med andre sentrale medlemmer av daværende Lynyrd Skynyrd omkom Ronnie i en flyulykke 20. oktober 1977. Johnny Van Zant var med i et lokalt band, Austin Nickels Band, der Ronnie var mentor for bandet.  Etter at Ronnie var død, hadde Johnny flere spillejobber som trommeslager og vokalist med flere band og var frontfigur fra 1980 i The Johnny Van Zant Band, senere også Van Zant (sammen med en annen eldre bror, Donnie Van Zant).

I 1987 ble Lynyrd Skynyrd gjenopprettet med Johnny Van Zant som vokalist og frontfigur.  Bandet spilte inn plater og dro på turnéer fram til midten av 1990-tallet, da Van Zant tok en pause fra Lynyrd Skynyrd. Han arbeidet så som lastebilsjåfør i noen år, inntil han igjen tilknyttet seg bandet.  Etter dette har han igjen vært Lynyrd Skynyrds vokalist og frontfigur.   

I juni 2016 ble det spredd et rykte som fikk stor oppmerksomhet via Facebook om at Johnny Van Zant var død.  Ryktet viste seg å være betydelig overdrevet, en dårlig spøk, og Johnny Van Zant lever i beste velgående.

## Diskografi

## Referanser


## Eksterne lenker
* 
* 
* Johnny Van Zant  www.mtv.com
* Lynyrd Skynyrds hjemmesider
Gary Rossington

**Gary Rossington** (født 4. desember 1951 i Jacksonville, død 5. mars 2023) var en amerikansk musiker og den siste av de tre grunnleggerne av sørstatsrock-bandet Lynyrd Skynyrd. Han spilte gitar og startet også bandet The Rossington-Collins Band sammen med Lynyrd Skynyrd-gitaristen Allen Collins.

## Referanser


## Eksterne lenker
* 
* 
*
Dag Lyseid

**Dag Lyseid** (født 12. februar 1954 i Oslo, død 2. januar 2013 i Meråker) var en norsk offentlig tjenestemann og politiker (Ap).

Han var cand.mag. i samfunnsvitenskap fra Universitetet i Oslo og Universitetet i Trondheim. Fra 1991 var han i ulike lederstillinger, blant annet som helse- og sosialsjef i Meråker kommune 1992–1994, personalsjef ved NTH, avdelingsleder ved NTNUs personalavdeling og seksjonssjef ved NTNUs fakultet for elektroteknikk og datateknikk. Lyseid var distriktsarbeidssjef for Aetat Stjørdal (NAV Stjørdal arbeid) 2002–2009 og trygdesjef for NAV Stjørdal trygd, NAV Frosta trygd og NAV Meråker trygd 2007–2009. I 2009 ble han tjenesteområdeleder for det konsoliderte NAV Værnes Nord (Stjørdal, Frosta og Meråker). Han var også sauebonde på Stordalen i Meråker.

Lyseid var medlem av Meråker kommunestyre 1995–2008 og varaordfører 1999–2008. Han var medlem av Nord-Trøndelag fylkesting 2011–2013, og satt som medlem av komiteen for samferdsel, næring og miljø, nestleder i rådet for likestilling av funksjonshemmede og medlem av bedriftsforsamlingen i NTE.

Han spilte for Lyn Fotball, og var bokført med 132 kamper for klubben 1973–1979.

## Referanser
Hugo Weigold

**Max Hugo Weigold** (født 27. mai 1886 i Dresden i Tyskland, død 9. juli 1973 i Bruckberg i Bayern) bar en tysk  zoolog. Han var en av pionerene for ringmerking av fugler og etablerte Fugleobservatoriet på Helgoland, et av verdens første.

Weigold studerte naturvitenskap og geografi på Universitetet i Jena og Universitetet i Leipzig. Han arbeidet for den vitenskapelige kommisjon for marinforskning på øya Helgoland i Nordsjøen, der han spesialiserte seg på fugletrekk. Han etablerte et fugleobservatorium der i 1910 for å fange og ringmerke trekkfugler som var nede på øya.

I seks år foretok Weigold zoologisk forskning i Kina og Tibet og ble den første vesterlandske å studere en levende kjempepanda. Han kjøpte en pandaunge (som ikke levde spå lenge i fangenskap) under Stötzner-ekspediosjonen i 1916.  

Senere ble han direktør for naturvitenskaper ved Statsmuseet i Niedersachsen i Hannover.

## Verker i utdrag
* Hugo Weigold: *Eine dringende Pflicht der Naturforscher*. Sonderdruck Auflage. 1923.
* Hugo Weigold: *Die Biogeographie Tibets und seiner Vorländer*. Verein Sächsischer Ornithologen, Hohenstein-Ernstthal 2005, ISBN 3-9806583-6-8.

## Referanser


## Litteratur
* 
* 
* H. Kumerloeve: «Hugo Weigold in memoriam», i: *Journal of Ornithology*. 115, Nr. 2, 1974, s. 234–235., DOI:10.1007/BF01643292
* Fritz Steiniger (utg.): *Natur und Jagd in Niedersachsen. Festschrift zum 70. Geburtstage von Herrn Museumsdirektor i.R. Dr. phil. Hugo Weigold am 27. Mai 1956*. Arbeitsgemeinschaft für Zoologische Heimatforschung, Hannover 1956, S. VII, 235 (Sonderausgabe der „Beiträge zur Naturkunde Niedersachsens“ der Arbeitsgemeinschaft für Zoologische Heimatforschung in Niedersachsen, Hannover).
* Inge Weigold: *Achte die Natur, sie gehört Dir allein! : Hugo Weigold, sein Weg zum Naturforscher und frühen Kämpfer für Naturschutz*. Hansen, Hannover-Limmer 1986.
Peterhouse

**Peterhouse** er et av kollegiene ved University of Cambridge. Det ble grunnlagt i 1284 av Hugo Balsham, biskopen av Ely, og er dermed det eldste av Cambridge-kollegiene. Per 2011 hadde Peterhouse omtrent 270 bachelorstudenter og ca. 90 master- og doktorgradsstudenter. Det er et av universitetets minste kollegier.

## Nobelprisvinnere
* John Kendrew, kjemi (1962), for å ha påvist den første atomstruktur i et protein ved hjelp av røntgen-krystallografi
* Sir Aaron Klug, kjemi (1982), for arbeid med utvikling av elektronmikroskop og hans strukturelle forklaring av biologisk viktige nukleinsyreproteiner.
* Archer John Porter Martin, kjemi (1952), for utviklingen av gass- og væskekromatografi.
* Max Perutz, kjemi (1962), for å ha påvist den første atomstruktur i et protein ved hjelp av røntgen-krystallografi
* Michael Levitt

## Referanser


## Eksterne lenker
*
Ding yao

**Ding yao** (kinesisk: 定窑, pinyin: *Dìngyáo*, engelsk: *Ding Kiln*, «Ding-brennovn») er fagbetegnelse for en porselensbrennovn i det tidligere fylket Dingxian i provinsen Hebei i Folkerepublikken Kina. Herfra kom fine porselensprodukter som var utbredte og populære i tiden fra Tangdynastiet til Songdynastiet. 

Det sentrale produksjonsstedet i landsbyen Jianci (*Jiancicun Dingyao yizhi* 涧磁村定窑遗址) i fylket Quyang ble i 1988 oppført på Folkerepublikken Kinas liste over kulturminner.

Produksjonsstedet er ett av de fem fremste i Song-tiden (*Wu da ming yao*). Det er særlig kjent for sin hvite porselen. Brennovnene «var i nesten konstant drift fra det tidlige 8. århundre til midten av den 14. århindre.»

## Referanser


## Litteratur
* Osborne, Harold (ed), *The Oxford Companion to the Decorative Arts*, 1975, OUP, 
* Rawson, Jessica, *Chinese Ornament: The Lotus and the Dragon*, 1984, British Museum Publications, 
* Vainker, S.J., *Chinese Pottery and Porcelain*, 1991, British Museum Press, 9780714114705
* Valenstein, S. (1998). *[http://libmma.contentdm.oclc.org/cdm/compoundobject/collection/p15324coll10/id/38422/rec/3 A handbook of Chinese ceramics]* (fully available online), Metropolitan Museum of Art, New York. 

## Eksterne lenker
* Ding Kiln 
* Site of Ding Kiln in Jianci Village 
* Ding ware
* White Porcelain of Ding kiln in Song dynasty 
* Ding yao
* Song Dynasty, Pot with lotus pattern, Ding kiln
Rickey Medlocke

**Rickey Medlocke** (født 17. februar 1950 i Jacksonville) er en amerikansk gitarist best kjent for å være frontfigur for bandet Blackfoot og som nåværende gitarist i bandet Lynyrd Skynyrd.

## Referanser


## Eksterne lenker
* 
* 
*
Mark Matejka

**Mark Matejka** (født 2. januar) er en amerikansk gitarist. Han er mest kjent for å være den nåværende gitaristen i bandet Lynyrd Skynyrd.

## Eksterne lenker
* 
*
Peter Keys

**Peter Pisarczyk**, bedre kjent som **Peter Keys**, (født 30. mai 1965 i Burlington) er en amerikansk keyboardist. Han er keyboardist i Lynyrd Skynyrd etter at Billy Powell døde i 2009.

## Referanser


## Eksterne lenker
* 
*
Michael Cartellone

**Michael Cartellone** (født 7. juni 1962 i Cleveland) er en amerikansk trommeslager og maler. Han er mest kjent som den nåværende trommeslageren for bandet Lynyrd Skynyrd.

## Referanser


## Eksterne lenker
* 
*
Kistefos

**Kistefos** er et privat investeringsselskap eiet av Christen Sveaas. Konsernsjef er Bengt Arve Rem. Selskapet består av heleide og deleide industrielle foretak innen offshore, shipping og IT. Kistefos har også strategiske investeringer i ulike børsnoterte og unoterte selskaper, i all hovedsak innen bank og finans, telekommunikasjon og eiendom.

Selskapet sporer sin historie tilbake til 1889, da Sveaas' familie grunnla sagbruket Kistefos Træsliberi.

## Referanser


## Eksterne lenker
*
Johnny Colt

**Johnny Colt** (født **Charles Brandt** 1. mai 1966 i Cherry Point) er en amerikansk bassgitarist. Han er bassgitarist i bandet Lynyrd Skynyrd.

## Eksterne lenker
* 
*
Swatowporselen

**Swatowporselen** eller **Swatow** er en samlebetegnelse for en gruppe kinesisk eksportporselen fra det sene Mingdynastiet beregnet på det sørøstasiatiske marked.

En av de primære grunner til at denne handelen utviklet seg ut fra havnebyen Swatow, dagens Shantou, er det store antallet kinesere som utvandret fra nettopp dette området til Sørøstasia. Dermed opprettet de handelshus i forskjellige deler av Sørøstasia som ble avtagere av porselenseksporten. De var sterke blant annet i Penang og Malacca.

Swatowporselen er ikke så fin som meget annen porselen – den er grovere, og an og til ikke brent ved høy nok temperatur. Selv om det også finnes polykrome produkter, er det meste av denne porselenet blå og hvit.

## Litteratur
*"Grove" Oxford Art Online, section "Swatow wares" in "China, §VIII, 3.6: Ceramics: Historical development", by Medley, Margaret
*Kerr, Rose, Mengoni, Luisa, *Chinese Export Ceramics*, pp.&nbsp;123–124, 2011,  Victoria & Albert Museum, , 9781851776320
*Medley, Margaret, *The Chinese Potter: A Practical History of Chinese Ceramics*, 3rd edition, 1989, Phaidon, 
*Miksic, John N., *Southeast Asian Ceramics: New Light on Old Pottery*, 2009, Editions Didier Millet, , 9789814260138, google books
*Ströber, Eva, *The Collection of Zhangzhou Ware at the Princessehof Museum, Leeuwarden, Netherlands*, PDF  (60 pages)
*Vainker, S.J., *Chinese Pottery and Porcelain*, 1991, British Museum Press, 

## Eksterne lenker
*
Steve Gaines

**Steve Earl Gaines** (født 14. september 1949, død 20. oktober 1977) var en amerikansk gitarist for bandet Lynyrd Skynyrd. Han og søsteren Cassie Gaines døde i en Convair CV-300-ulykken i 1977.

## Referanser


## Eksterne lenker
* 
*
Cassie Gaines

**Cassie Gaines** (født 9. januar 1948, død 20. oktober 1977) var en amerikansk vokalist som var medlem av The Honkettes, som i 1975 ble korister for bandet Lynyrd Skynyrd. Hun og broren Steve Gaines døde i Convair CV-300-ulykken i 1977.

## Referanser


## Eksterne lenker
*
9. serierunde i Adeccoligaen 2012

**9. serierunde i [[Adeccoligaen 2012]]** ble spilt som full runde mandag den 28. mai med kampen Start mot Bodø/Glimt klokka 15.00, og fortsatte med syv kamper klokka 18.00.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Asa Butterfield

**Asa Bopp Farr Butterfield** (født 1997) er en engelsk skuespiller.

Navnet «Bopp» kommer fra kometen Hale-Bopp som nådde sin apsis dagen han ble født.

Asa Butterfield ble først kjent for hovedrollen i *[[Gutten i den stripete pysjamasen]]*, som fikk meget gode kritikker. Han spilte også biroller i *[[The Wolfman]]* (2010) og *[[Nanny McPhee and the Big Bang]]* (2010), samt en gjesterolle i TV-serien *[[Merlin (TV-serie)|Merlin]]*. Deretter fikk han sitt gjennombrudd da han spilte tittelrollen i Martin Scorseses *[[Hugo Cabret]]* (2011), som fikk seks statuetter under Oscar-utdelingen 2012.

Butterfield spilte hovedrollen Ender Wiggin i filmen *[[Ender's Game (film)|Ender's Game]]* (2013). I 2019 spilte han i Netflix-serien *Sex Education* sammen med blant annet Gillian Anderson.

## Filmografi
; Film
* 2018 – *[[Slaughterhouse Rulez]]* – Willoughby Blake
* 2018 – *[[Time Freak]]* – Stillman
* 2018 – *[[Then Came You]]* – Calvin
* 2017 – *[[The Space Between Us]]* – Gardner Elliot
* 2017 – *[[Journey's End]]* – Jimmy Raleigh
* 2017 – *[[The House of Tomorrow]]* – Sebastian Prendergast
* 2016 – *[[Miss Peregrine's Home for Peculiar Children]]* – Jacob Portman
* 2016 – *[[King of the Kastle]]*
* 2015 – *[[Ten Thousand Saints]]* – Jude
* 2014 – *[[X+Y]]* – Nathan
* 2013 – *[[Ender's Game (film)|Ender's Game]]* – Ender Wiggin
* 2011 – *[[Hugo Cabret]]* – Hugo Cabret
* 2010 – *[[Nanny McPhee and the Big Bang]]* – Norman Green
* 2010 – *[[The Wolfman]]* – Young Ben
* 2008 – *[[Gutten i den stripete pysjamasen (film)|Gutten i den stripete pysjamasen]]* – Bruno
* 2007 – *[[Son of Rambow]]* – Brethren Boy

; TV
* 2019 – *[[Sex Education]]* – Otis Milburn
* 2017 – *Thunderbirds Are Go* – Space Controller Conrad (stemme)
* 2008–2009 – *[[Merlin (TV-serie)|Merlin]]* – Mordred (tre episoder)
* 2008 – *[[Ashes to Ashes]]* – Donny (én episode)
* 2006 – *[[After Thomas]]* – Andrew (TV-film)

## Referanser


## Eksterne lenker
* 
*
Leon Wilkeson

**Leon Wilkeson** (født 2. april 1952, død 27. juli 2001) var en amerikansk bassist for bandet Lynyrd Skynyrd fra 1972 frem til sin død i 2001.

## Referanser


## Eksterne lenker
*
Hughie Thomasson

**Hughie Thomasson jr.** (født 13. august 1952, død 9. september 2007) var en amerikansk gitarist og sanger. Han grunnla bandet Outlaws, og var gitarist i bandet Lynyrd Skynyrd i to perioder.

## Referanser


## Eksterne lenker
* 
* 
*
Crying in the Rain

**Crying in the Rain** er en sang skrevet av Howard Greenfield og Carole King og var opprinnelig innspilt med The Everly Brothers. Singelen som ble utgitt i 1962 gikk til #6 på den amerikanske poplisten.

## Coverversjoner
*a-ha coveret sangen og ga den også ut som EP med navn *Crying in the Rain*.
*Inger Marie Gundersen ga den ut på albumet *For You* i 2011.
*Det svenske dansebandet Jigs ga den ut med svensk tekst under tittelen "Ett minne av en vän" i 1976
JoJo Billingsley

**Deborah Jo «JoJo» Billingsley** (født 28. mai 1952, død 24. juni 2010) var en amerikansk vokalist. Hun var medlem av gruppen The Honkettes som var korister for bandet Lynyrd Skynyrd.

## Referanser
Bob Burns

**Bob Burns** (født 24. november 1950 i Jacksonville, død 3. april 2015 i Cartersville) var en amerikansk trommeslager. Han var med på å starte bandet Lynyrd Skynyrd. Han gav seg i bandet i 1974 fordi han ikke taklet tilværelsen på turné. Han hadde en gjesteopptreden med bandet i 2006.

## Referanser


## Eksterne lenker
*
Ender’s Game (film)

***Ender's Game*** er en sci-fi- og actionfilm fra 2013. Den er regissert av Gavin Hood, og har Asa Butterfield i tittelrollen som Andrew "Ender" Wiggin, med Harrison Ford, Hailee Steinfeld, Abigail Breslin og Ben Kingsley i andre hovedroller.

## Handling
Ender Wiggin (Asa Butterfield) er en høyt begavet gutt som blir monitorert av myndighetene for sine evner de første leveårene. På grunn av sitt genetiske potensial og sin demonstrerte evne til å håndtere stress og trusler, blir han valgt ut av Colonel Graff (Harrison Ford) til et program som gjennom et spill om taktikk og strategi fostrer opp unge strategigenier som etterhvert skal lede stridskamper i verdensrommet. Gjennom målrettet arbeid og knallhard trening på en romstasjon som fungerer som militært akademi, møter han den legendariske Mazer Rackham (Ben Kingsley) som forvandler Ender fra en sjenert og redd guttunge til en naturlig leder. Gradvis læres han opp til å bli god nok for å lede krigen mot de insektliknende fiendene som planlegger å invadere jordkloden, 70 år etter at de tapte det forrige slaget. Med seg på laget har Ender en rekke jevngamle kadetter, og vi følger disse barna og ungdommene gjennom oppveksten og fram til det siste slaget som skal avgjøre menneskehetens fremtid.

## Rolleliste

## Eksterne lenker
* 
*
Bjørn Jamtveit

**Bjørn Jamtveit** (født 1960) er en norsk professor i geologi og prorektor for forskning ved Universitetet i Oslo.

## Liv og virke
Han ble cand.scient. i 1986 ved Mineralogisk-Geologisk museum, Universitetet i Oslo (UiO), og dr.scient. ved Institutt for geologi samme sted. Etter doktorgraden kunne han med et Odd Hassel-stipend ta et lengre studieopphold i Bristol. Professor ble han i 1993 og fra 2006 ledet han *Centre for the Physics of Geological Processes* (PGP), ett av landets første Senter for fremragende forskning. I 1996 ble han innvalgt i Det Norske Videnskaps-Akademi og fra 2001 har han vært medlem i Det Kongelige Norske Videnskabers Selskab. Han utga i 2009 en studie som påviste at andelen administrasjon ved europeiske universiteter vokste med størrelsen, og vant året etter Fridtjof Nansens belønning for fremragende forskning. I 2012 ble han første nordmann som ble utnevnt til Geochemical Fellow av Geochemical Society og European Association of Geochemistry for å ha gitt viktige bidrag til geokjemien. I 2012 ble han tildelt Norges forskningsråds pris for fremragende forskning og i 2014 mottok han en forskningspris fra Alexander von Humboldt stiftelsen i Tyskland (Humboldt Forschungspreis). Jamtveit mottok i 2015 et 'Advanced grant' fra det europeiske forskningsrådet (ERC) for å arbeide med prosjektet 'Disequilibrium metamorphism of stressed lithosphere'.
Fra 2021 har han vært Prodekan med ansvar for forskningen ved Det matematisk-naturvitenskapelige fakultet ved UiO. I 2025 ble han valgt til prorektor ved UiO sammen med rektorkandidat Ragnhild Hennum.

## Referanser


## Eksterne lenker
* 
*
For You (album)

***For You*** er Inger Marie Gundersens fjerde studioalbum. Albumet ble utgitt i 2011. Gaffa.dk anmeldte albumet og ga det fem av seks mulige stjerner og kalte det: «Magisk, nordisk melankoli og en jazzsangerindes helt stilfærdige mesterværk».

## Sporliste
#«Take on Me»
#«Answer Me, My Love»
#«Compassion»
#«I Go»
#«Blue Eyes Awake»
#«Crying in the Rain»
#«What it Means to Me»
#«You Stole My Heart»
#«I Will Always Love You»
#«Kiteflyers Hill»
#«Om natten»

## Personell
*Inger Marie Gundersen – vokal
*Ulf Wakenius – gitar
*Lars Janson – piano
*Per Willy Aaserud – trompet
*Jesper Bodilsen – bass
*Morten Lund – trommer

## Referanser
Lymfødem

**Lymfødem** er en kronisk sykdom som gir hevelser (væskeansamlinger, ødem) i kroppen. 

Lymfødem deles i to hovedgrupper, de *primære* (medfødte) og *sekundære*. Sekundære lymfødem oppstår når lymfesystemet blir påført en skade ved en operasjon eller lignende. Som regel oppstår denne formen for lymfødem etter fjerning av lymfeknuter i forbindelse med kreftoperasjon og/eller ved strålebehandling. Primære lymfødem er medfødt og kan være arvelig. Noen er født med synlige hevelser, men ofte dukker lymfødemet opp i forbindelse med puberteten eller ved andre hormonelle endringer.  

Norsk lymfødem- og lipødemforbund (tidligere Norsk Lymfødemforening) er støtteforening for lymfødemikere i Norge.

## Eksterne lenker
* 
* lymfologi.no om lymfødem 
* nhi.no om lymfødem 
* Oslo universitetssykehus om lymfødem
*Norsk lymfødem- og lipødemforbund
Ean Evans

**Donald «Ean» Wayne Evans** (1960–2009) var en amerikansk bassist. Han var bassist for Lynyrd Skynyrd fra 2001 fram til hans død i 2009. 

## Referanser


## Eksterne lenker
* 
* 
*
Randall Hall

**Randall Hall** (født 1. juli 1954 i Jacksonville) er en amerikansk gitarist. Han spilte i Lynyrd Skynyrd fra 1987 til 1993. 

## Eksterne lenker
* 
* Hjemmeside
Larry Junstrom

**Larry «L.J.» Junstrom** (født 22. juni 1949 i Pittsburgh, død 6. oktober 2019) var en amerikansk bassist. Han spilte bass i bandet 38 Special. Han var også et av de opprinnelige medlemmene i bandet Lynyrd Skynyrd.

## Referanser


## Eksterne lenker
* 
* 
*
Ed King

**Edward Calhoun King** (født 14. september 1949 i Glendale, død 22. august 2018 i Nashville i Tennessee) var en amerikansk musiker.

King var med på å starte acid rock-bandet Strawberry Alarm Clock i Los Angeles. Han ble kjent med medlemmene i Lynyrd Skynyrd i Jacksonville i 1968, da Strawberry Alarm Clock var oppvarmingsband for dem. Han ble med i Lynyrd Skynyrd da han midlertidig erstattet bassisten Leon Wilkeson. Da denne returnerte til bandet, gikk King over til gitar.

King var den som skrev riffet til «Sweet Home Alabama».

## Referanser


## Eksterne lenker
*
Jordskjelvet i Pernik 2012

**Jordskjelvet i Pernik** var et jordskjelv med styrke 5,6 magnitude, som rammet Bulgaria klokken 3:00 på natten den 22. mai 2012 lokal tid i en dybde av 9,4 km. Episenter var nord for byen Pernik. Skjelvet ble fulgt av flere etterskjelv. Skjelvene førte ikke til alvorlige skader på personer eller bygninger.

## Referanser


## Eksterne lenker
*
Kurt Custer

**Kurt Custer** (født 1964 i California) er en amerikansk trommeslager. Han var trommeslager i Lynyrd Skynyrd fra 1989 til 1994. 

## Eksterne lenker
*
Delirium tremens

**Delirium tremens** (av latin: «galskap», fra *deliriare* = «å bli forrykt», bokstavelig «å rave bort fra plogfuren», der *lira* (= plogfure) stammer fra den protoindoeuropeiske roten **lois-* («spor», «fure») er en form for psykose, som vanligvis oppstår hos alkoholikere som brått stopper å drikke etter en lang og kraftig drikkeperiode.

5% av alkoholikerne som innlegges på sykehus, har tilstanden. Det kan arte seg som abstinenssymptomer ved bråstopp i et jevnt, men langvarig og forhøyet alkoholinntak. Tilstanden kan oppstå ved langvarig bruk og hurtig nedtrapping av andre sedative stoffer, som benzodiazepiner. Tilstanden er kjent blant medisinsk personell, og lar seg behandle medikamentelt med god effekt. Hvis medikament ikke er tilgjengelig, er en dose alkohol en måte å stoppe forløpet på.

Typisk inntrer tilstanden 2-4 døgn etter opphør av drikking. Synshallusinasjoner er hyppig, og svært ofte dreier det seg om insekter eller små dyr («lilleputthallusinasjoner»). Vedkommende er skremt og føler dyrene på kroppen. Rastløshet gjør personen opptatt av å beskjeftige seg med noe. Aktiviteter som utføres i arbeidssituasjonen, eller forsøk på å fange plagsomme dyr, er typisk. Personen er desorientert for tid, sted og egen situasjon. Det inntrer kraftig svetting, hjertebank, skjelvinger og noen ganger krampeanfall.

## Kjennetegn
*Angst
*Rastløshet
*Irritabilitet
*Søvnforstyrrelse
*Mareritt
*Kroppslige skjelvinger 
*Kramper
*Akutte sinnsforstyrrelser
*Hallusinasjoner
*Søvndepresjon

Foruten kramper, kan pasienten oppleve å bli invadert av kravlende kryp, eller som det populært hevdes: «*få besøk av rosa elefanter*». En del av bevegelsesmønsteret preges av avvergehandlinger.

## Årsak
Det er typisk at tilstanden utvikles først når personer er i 30-40-årsalderen og har misbrukt alkoholholdig drikke i minst 5 år.

## Diagnostikk
En lege stiller diagnosen ut fra vedkommendes sykehistorie. Symptomer blir presentert ved blodprøver og funn i legeundersøkelsen. Det er lege som besørger sykehusinnleggelse.

## Referanser
Artimus Pyle

**Artimus Pyle** (født 1948) er en amerikansk trommeslager. Han var trommeslager for Lynyrd Skynyrd fra 1975 til 1977 og fra 1987 til 1991. 

## Eksterne lenker
* 
*
Owen Hale

**Owen Hale** (født 15. juli 1948 i Louisville) er en amerikanske trommeslager. Han var trommeslager for Lynyrd Skynyrd fra 1994 til 1998.

## Referanser


## Eksterne lenker
* 
*
Robert Kearns

**Robert Kearns** er en amerikansk bassist. Han spilte bass for bandet Lynyrd Skynyrd fra 2009 til 2012.

Han var med på å grunnlegge bandet Cry Love i 1989 og spilte med dem frem til 1997. Da forlot han Cry Love til fordel for The Bottle Rockets, der han spilte frem til 2005. I 2009 gikk han inn som reserve for Ean Evans, som slet med kreft, i Lynyrd Skynyrd. Evans døde senere samme året og Kearns tok da over på fulltid. Han ble i 2012 erstattet av Johnny Colt, uten at noen grunn har blitt gitt.

## Eksterne lenker
* 
* 
*
Men Shen

**Men Shen**  () er et par dørguder i kinesisk mytologi. 

Men Shen begynte formodentlig som tidlige mytiske vesen, men med tiden antok de rollen som to generaler som voktet keiserens palass. Etterhvert fikk de funksjon som dørvakter ved mange kinesiske bygninger der deres oppgave er å beskytte huset mot illsinnede demoner.

## Tilblivelseslegende
*[[Qin Qiong]] (også kjent som [[Qin Shubao]]) har blek hud og bærer vanligvis sverd; [[Yuchi Gong]] (også kjent som [[Yuchi Jingde]]) har mørk hud og bærer vanligvis batonger.*

I en legende fra Tangdynastiets tid fortelles det om *Qin* og *Yuchi*. De to ble bedt av keiseren om å vokte døren, fordi et spøkelse ikke ville la ham i fred, og gav ham søvnløse netter. Slik fikk keiseren til slutt en rolig søvn. Neste natt ville ikke keiseren uleilige sine to generaler, og fikk sine tjenere til å henge opp to portretter av dem på hver side av døren. 

## Litteratur
* Rose Tang: «Twilight of the Door Gods», *The Standard*. Hong Kong.

## Eksterne lenker
* 
* Door Gods and Goddesses fra Tainan, Taiwan Tourism Bureau
Nuthin’ Fancy

***Nuthin' Fancy*** er et album av Lynyrd Skynyrd, utgitt i mars 1975. Det er deres tredje studioalbum og det første til å nå topp 10 solgte album i USA. Det solgte til gull og platina i USA. Det er det første albumet med Artimus Pyle og det siste med Ed King fremt til *[[Lynyrd Skynyrd 1991]]*.

## Sporliste
;Side én
#«Saturday Night Special» (Ed King, Ronnie Van Zant) – 5:08
#«Cheatin' Woman» (Van Zant, Gary Rossington, Al Kooper) – 4:38
#«Railroad Song» (King, Van Zant) – 4:14
#«I'm a Country Boy» (Allen Collins, Van Zant) – 4:24

;Side to
#«On the Hunt» (Collins, Van Zant) – 5:25
#«Am I Losin'» (Rossington, Van Zant)) – 4:32
#«Made in the Shade» (Van Zant) – 4:40
#«Whiskey Rock-a-Roller» (King, Van Zant, Billy Powell) – 4:33

### 1999 CD bonusspor
#«Railroad Song» (Live) (King, Van Zant) - 5:27
#«On the Hunt» (Live) (Collins, Van Zant) - 6:10

## Personell
;Lynyrd Skynyrd
* Ronnie Van Zant – vokal
* Allen Collins – gitar (Gibson Firebird)
* Ed King – gitar (Fender Stratocaster og Gibson SG)
* Gary Rossington – gitar (Gibson Les Paul)
* Billy Powell – keyboard
* Leon Wilkeson – bassgitar
* Artimus Pyle – trommer

;Andre medvirkende
* Barry Harwood – mandolin
* Jimmy Hall – munnspill
* David Foster – piano
* Bobbye Hall – trommer

## Eksterne lenker
*
VM i ishockey for menn 2009 (toppdivisjonen)

**VM i ishockey for elitedivisjonen** i 2009 ble arrangert i Sveits i perioden 24. april og 10. mai 2009. Det var det 73. verdensmesterskapet i ishockey. Kampene ble spilt i PostFinance Arena i Bern og Schluefweg i Kloten. Det var tiende gang Sveits var vertsnasjon for ishockey-VM.

Russland gikk ubeseiret gjennom turneringen og vant sin tredje gullmedalje etter å ha beseiret Canada 2-1 i finalen. Sverige vant bronsemedalje etter å ha slått USA 4-2. Russlands Ilja Kovaltsjuk ble valgt som turneringens beste angrepsspiller og som turneringens MVP.

## Arenaer

## Kvalifiserte land for elitedivisjonen
Følgende 16 nasjoner er kvalifisert til elitedivisjonen i ishockey-VM: 

## Seeding
Seedingen er basert på IIHFs verdensranking fra 2008 som ender ved avslutningen av ishockey-VM 2008. Lagene i den innledende runden ble gruppert i forhold til deres plassering på verdensrankingen (markert i parentes):

## Tropper

Troppene til ishockey-VM 2009 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.

## Grunnspillet
### Gruppe A
### Gruppe B
### Gruppe C
### Gruppe D
## Mellomrunde
### Gruppe E
### Gruppe F
## Nedrykksgruppe, gruppe G
## Sluttspill
### Oppsett

### Kvartfinaler
### Semifinaler
### Bronsefinale
### Finale

:Tiden er lokal (UTC+3).

## Sluttresultater

Turneringens sluttresultater:

## Prisutdeling
### Direktoratets prisutdeling
Følgende spillere ble tildelt direktoratets pris for turneringens beste målvakt, forsvarsspiller og angrepsspiller av Det internasjonale ishockeyforbundet:

### All-Star lag
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:

## Statistikk
### Toppscorere

#### [[Hat-trick|Hat-tricks]]

### Beste målvakter

#### Ingen mål mot

## Dommere

## Se også
*Ishockey-VM 2009
*Ishockey-VM 2009 (divisjon I)
*Ishockey-VM 2009 (divisjon II)
*Ishockey-VM 2009 (divisjon III)

## Fotnoter


## Referanser


## Eksterne lenker
*
Traffic Exchange

**Traffic Exchange** er et fenomen som oppstod på 1990-tallet og som hadde som formål å øke trafikk til nettsteder. Begrepet *autosurf* benyttes om Traffic Exchange der reklame for andre nettsteder skiftes automatisk.

I begynnelsen ble Traffic Exchange benyttet til legitime formål der mindre bedrifter ønsket å bygge kontaktnettverk med andre mindre bedrifter. Etter hvert har nettsvindlere tatt mer og mer over, og de fleste nettsteder som tilbyr Traffic Exchange fungerer som Ponzi-svindler og inneholder utelukkende reklame for andre svindelkonsepter.

Som et tiltak for å forhindre svindel med Traffic Exchange har betalingstjenesten PayPal bannlyst konsepter som kombinerer auto-surf og nettverkssalg.

Trondheimsmannen Helge Normann driver det Panama-registrerte selskapet GoodleAdz som blant annet promoterer en Traffic Exchange. Lotteritilsynet har uttalt at konseptet har pyramidelignende trekk.

I 2017 gikk en norsk kvinne til Finansklagenemnda og krevde at DnB dekket et tap hun hadde pådratt seg gjennom konseptet My Advertising Pays, men fikk ikke medhold.

## Referanser
Corné

**Corné** er en tidligere kommune i departementet Maine-et-Loire i regionen Pays de la Loire vest i Frankrike.

Kommunen ble 1. januar 2016 slått sammen med Saint-Mathurin-sur-Loire, Andard, Bauné, La Bohalle, Brain-sur-l'Authion og La Daguenière til den nye kommunen Loire-Authion.

## Befolkningsutvikling
***Antall innbyggere i kommunen Corné***

## Referanser


## Eksterne lenker
* 
* Kommunedata INSEE
André Jaunet

**André Jaunet** (født 17. mai 1911 i Corné, Frankrike, død 13. desember 1988 i Zürich) var en sveitsisk fløytist og dirigent. 

Jaunet studerte med Marcel Moyse og Philippe Gaubert i Paris. Han kom senere selv til å bli lærer for bl.a. Peter-Lukas Graf og Aurèle Nicolet i Zürich.

## Referanser
Listverk

**Listverk** er trelast, gips eller XPS og som benyttes til avslutning, dekorasjon, eller å skjule detaljer som overgangen mellom to materialer eller glipper.

## Materialer
Listverk kan være lagd av furu, gran, eik, bøk, bjørk, og MDF, sistnevnte kan enten være grunningsmalt eller belagt med en film. I Norge er furu, ubehandlet eller grunningsmalt hvit, samt lakkert eik det som det forekommer mest av innvendig listverk. Det finnes også listverk av plast og XPS (ekstrudert polystyren). Disse er stabile i formen og påvirkes ikke av fuktighet, slik at sprekker og krymp unngås.

## Typer
### Glattkant
De enkleste profilene; Helt rektangulære, dog «boks» (like sider) faller under glattkant. Har 3 fasader + bakside og kommer i størrelser fra 06 x 021 mm til 21 x 195 mm (i Norge).

### Utforing
Grunnleggende lik glattkant, men har en side som har blitt frest ned til 10 mm tykkelse, fra baksiden, en såkalt «fjær» 10 mm eller lengre som passer inn i not-sporet på standard dør og vinduskarmer. Brukes til forlengelse av karmene så at de flukter med veggen og dermed dekker til overgangen dør- / vindus-utsparring og innvendig vegg. Karmlist/gerikt legges over enden av utforing og veggkledning. Utforinger er stort sett tilgjengelig kun i furu, MDF og limtre / fog-utførelse

Størrelse som glattkant, men minste er 21 x 034 mm, ved behov for mindre utforinger benyttes små glattkanter.

### Gerikt
En gerikt, også kalt karmlist, er en list som dekker fugen (mellomrommet) mellom veggkledning og en dør- eller vinduskarm. Gerikter kommer i en mengde forskjellige profiler og størrelser, dra de små på eksempelvis 10&nbsp;x&nbsp;45 mm til større på 21&nbsp;x&nbsp;120 mm. Profiler kan variere mellom produsenter, dog noen standarder finnes, mens 10/12 x 58/70 mm slette med runde sider er standard. Det finnes også lettere modifiserte glattkanter i størrelser rundt 12 x 058 mm og 070 mm, gjerne referert til som skarpkant. Gerikter finnes i ett utvalg i de fleste vanlige materialer, men furu har det bredeste spekteret.

### Fotlist
En fotlist, også kalt gulvlist, er ment å dekke over for overgangen fra gulv til vegg. Profiler og dimensjoner matcher i stor grad utvalget til karmlist (gerikt). Slette eikelister i dette segmentet kalles også for «feielist». Disse listene har en 105 graders skjæring på siden som skal vende mot gulv, hvilket gjør det noe lettere for listen å følge gulvflaten.

### Kombilist
Dette er lister som egnes både for bruk som karm- og fotlist. Forskjellen ved disse kontra fotlister er at de ikke har 105 graders, men 90 graders skjæring på den ene siden. Kombilister vil se ut som en fotlist ved at profilen vektes mot det som vil være naturlig nedside for en profilert gulvlist.

## Se også
* Modulsystemet
* Karm

## Referanser


## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Eksterne lenker
* Innvendig listverk, FOKUS på tre, nr. 13. Norsk Treteknisk Institutt.
Ludo Philippaerts

**Ludo Philippaerts** (født 21. juni 1963 i Genk i provinsen Limburg i Flandern) er en belgisk sprangrytter. Han har deltatt i 4 Sommer-OL. Som individualist ble han nummer i fire både under Sommer-OL i 2000 og i 2004, og det belgiske laget som han var en del av ble nr. seks i lagridningen. Under OL i 1992 i Barcelona ble han nr. 7 da han red hesten Darco. 

## Eksterne lenker
*